

Жисмоний шахсларга “UzAuto Motors” АЖ томонидан ишлаб

чиқарилган автомобилларни буюртма асосида харид учун етказиб бериш бўйича №1-274-2025-00722UZ-сонли ШАРТНОМА

Хоразм вилояти «07» январь 2025 йил

2024 йил 01 фев даги №DSD-№ 2024-112-сон Дилерлик шартномаси бўйича “UzAuto Motors” АЖ номидан қонуний тижорий вакилликни амалга ошириб келаётган, Кутлиев Р.И Устав асосида фаолият юритувчи «AMIN-MULLA» XK, кейинги ўринларда “Дилер” деб юритилади, бир томондан, ва фуқаро Ali , (БАГАТСКИЙ РОВД ХОРЕЗМСКОЙ ОБЛАСТИ томонидан 02 окт да берилган AC-серия №2258968, -сон паспорт эгаси) кейинги ўринларда “Харидор” деб юритилади, иккинчи томондан, биргаликда “Томонлар”, алоҳида эса “Томон” деб юритилади ҳамда, Ўзбекистон Республикасининг “Истеъмолчиларнинг ҳуқуқларини ҳимоя қилиш тўғрисида”ги Конунига мувофиқ, ўзаро келишув асосида, қуйидагилар тўғрисида мазкур Шартномани туздилар:

1. ШАРТНОМА МАЗМУНИ

1.1 Мазкур шартномага асосан Дилер мамлакатимизда ишлаб чиқарилган енгил автомобилни (кейинги ўринларда “Махсулот”) етказиб бериш бўйича Харидорнинг буюртмасини “UzAuto Motors” АЖ (кейинги ўринларда – Ишлаб чиқарувчи)да жойлаштириш ва уни Харидорга етказиш ва унинг тасарруфига топширишни ташкиллаштиришни таъминлаш мажбуриятини ўз зиммасига олади, Харидор эса мазкур шартнома шартларида Махсулот тўлаш ва қабул қилиб олиш мажбуриятини ўз зиммасига олади. Махсулот аниқ моделлари, уларнинг модификацияси, миқдори, ранги ва нархи мазкур шартноманинг 2.1-бандида кўрсатилган спецификацияда келтирилган.

1.2 Харидор мазкур Шартномани имзолашда Ишлаб чиқарувчига боғлиқ бўлмаган ҳолда хорижий етказиб берувчи томонидан автомобилнинг бошқарув электрон модули ва бошқа бутловчи қисмларни етказиб берилмаётганлиги хамда жахонда кузатилаётган глобал логистика муаммолари сабабли, ишлаб чиқаришда вақтинча узилишлар вужудга келганда, автомобилни етказиб бериш муддати Шартноманинг 3-моддасида Ишлаб чиқарувчи томонидан белгиланган етказиб бериш муддатига розилигини билдиради. Харидор макзур Шартномани 2.4.1-бандини истисно этган ҳолда, муддатидан олдин Шартномани бекор қилиши мумкин, бунда Ишлаб чиқарувчи/Дилерни 10 (ўн) календар куни олдин хабарнома юбориш йўли билан огоҳлантириши, огоҳлантиришдан сўнг, 10 (ўн) календарь куни ичида тўлов қилинган сўммани тўлиқ қайтариб олишга ҳақли ҳисобланади.

1.3. Етказиб бериладиган махсулот сертификатланган. Автомобиллар сертификати ҳамда комплектациялари ва опциялари хақида маълумотлар электрон шаклда Ишлаб чиқарувчининг http://www.uzautomotors.com веб-сайтида мавжуд.

2. МАҲСУЛОТНИНГ НАРХИ ВА ТЎЛАШ ТАРТИБИ

2.1 Маҳсулотнинг модели, модификацияси, нархи, миқдори ва қийматининг суммаси қуйидаги спецификацияда аниқланади:

|  |  |  |  |  |  |  |  |
| --- | --- | --- | --- | --- | --- | --- | --- |
| № | Маҳсулотнинг номланиши  (автомобиль модели ва модификацияси) | Қўшимча опциялар  (опция коди) | Кузов ранги | Ўлчов бирлиги | Миқдори | Бирлик нархи  (сўм) | Умумий нархи  (сўм) |
| 1 | COBALT GX-MIDNIGHT AT |  | Summit White  (GAZ) | дона | 1 | 155 231 000.00 | 155 231 000.00 |
|  | Жами | | | | |  | 155 231 000.00 |

Маҳсулотнинг умумий нархи (ҚҚС ҳисобга олинганда): Бир юз эллик беш миллион икки юз ўттиз бир минг 00 сўм.

2.2 Махсулот учун ҳисоб-китоблар Ўзбекистон Республикасининг миллий валютасида (сўмда) АО "UzAuto Motors" COBALT, 20214000700532305140, очилган АО Асака банк сонли ҳисоб рақамига (00873, СТИР 200244767) қуйидаги усуллардан бирида ёки уларни аралаш шаклда кўллаш йўли билан амалга оширилади:

а) дилерга хизмат кўрсатувчи тижорат банк кассаларига нақд пул маблағларини топшириш ва/ёки пластик карточкаси орқали;

б) омонат (депозит) ҳисобварақларидан ва/ёки ссуда ҳисобварақларидан пул маблағларини ўтказиш орқали;

в) мобил/интернет банкинг тўлов тизимлари ва/ёки электрон тизими орқали, шу жумладан «МУНИС» орқали.

Махсулот учун тўловни амалга оширилаётганда тўлов топшириқномасида (квитанцияда) шартноманинг тузилган сана ва рақами, Харидорнинг фамилия, исми ва отасининг исми, Харидорнинг паспорт маълумотлари ва ЖШ ШИР, автомобил русумидан иборат тўлов мақсадлари тўлиқ кўрсатиб ўтилиши шарт.

2.3. Харидор мазкур шартнома тузилган кундан бошлаб 7 (етти) календар кун ичида шартноманинг 2.1 бандида белгиланган Махсулотнинг умимий қийматининг 50% дан кам бўлмаган миқдорда олдиндан тўлов амалга оширади.

Харидор олдиндан тўловни амалга оширгандан кейин бир кун ичида тўловни амалга оширилганлигини тасдиқловчи ҳужжатни дилерга тақдим етиш мажбуриятини олади. Харидор Махсулот умумий қийматининг қолган суммасини Махсулотни етказиб беришга 10 (ўн) календар куни қолганда амалга оширади.Олдидан тўловни тўлиқ шаклда амалга оширишга руҳсат этилади.

Харидор томонидан тўловни амалга ошириш муддати ва шартлари бузилган тақдирда, мазкур шартнома Дилер томонидан бекор қилиш тўғрисида ҳабардор этиш мажбуриятисиз бекор қилинган ҳисобланади.

2.4 Фойдаланишда хавфсизликни таъминлаш, автомобилларнинг сифати ва такомиллашувини сақлаш мақсадиди ишлаб чиқарувчи томонидан Махсулот нархига таъсир этиши мумкин бўлган қўшимча опциялар киритишдан иборат Махсулот комплектациясига қўшимча ўзгартириш киритилиши мумкин. Қўшимча опциялар киритиш билан боғлиқ равишда Махсулот нархи ўзгарган тақдирда Харидор ўз хоҳишига кўра: 2.4.1. Махсулот учун тўланган тўлов суммани қайтариш шарти билан Махсулотни қабул қилишдан воз кечиш; ёки

2.4.2. Қўшимча шартнома тузиш орқали Махсулот қийматидаги фарқни тўлаш; ёки

2.4.3. Махсулотни етказиб берилиши мумкин бўлган бошқа модель ёки модификациядагисига алмаштиришни талаб қилиш. Бунда Харидор етказиб берилиши мумкин бўлган бошқа модель ёки модификациядаги Махсулотни алмаштиришни кўзда тутган қўшимча шартномани имзолаш, Махсулот қиймати ошган тақдирда унинг қийматини қўшимча тўлаш мажбуриятини олади. Агар ўрнига бериладиган Махсулот қиймати мазкур шартномада кўзда тутилган Махсулот қийматидан паст бўлса, сумма фарқи Харидорга қўшимча шартнома имзоланган кундан бошлаб 30 (ўттиз) календар куни ичида қайтарилади. 3. МАХСУЛОТНИ ЕТКАЗИБ БЕРИШ МУДДАТИ ВА ТОПШИРИШ ШАРТЛАРИ

3.1 Харидор томонидан мазкур шартноманинг 2.2-бандида кўрсатилган муддатдаги тўлов шартига қатъий амал қилинган ҳолатда, шунингдек, мазкур шартноманинг 1.2- бандида назарда тутилган ишлаб чиқарувчига боғлиқ бўлмаган ҳолда ишлаб чиқаришнинг вақтинча узилишлари юз бермаган тақдирда, Махсулотни етказиб бериш 31 окт 2025 йилгача амал қилади.

3.1.1. Шу билан бирга, Томонлар ишлаб чиқарувчига боғлиқ бўлмаган ҳолда ишлаб чиқаришнинг вақтинча узилишлари юз берган тақдирда махсулотни етказиб бериш муддати мазкур шартноманинг 3.1-бандида кўрсатилган муддатдан 45 календар кунигача узайтирилиши мумкинлигини эътироф этадилар ва бунга ўз розиликларини билдирадилар. Қўшимча узайтириш муддати тўғрисидаги маълумотлар ишлаб чиқарувчининг www.uzautomotors.com расмий веб-сайти орқали эълон қилинади ёки Дилер томонидан Харидорга қўшимча узайтирилган муддат тўғрисидаги маълумотлар унинг мазкур шартномада кўрсатиб ўтилган манзилига ёзма ахборот юбориш орқали амалга оширилади.

3.1.2. Савдо шаффофлигини таъминлаш ва коррупцияга қарши курашиш, шунингдек, сунъий навбатларни олдини олиш мақсадида, Ҳаридор томонидан бир йил мобайнида, бир русумдаги автомобил учун иккидан ортиқ Шартномалар тузиш холати аниқланганда, Шартноманинг 3.1 хамда 3.1.1 бандларида кўрсатилган Маҳсулотни етказиб бериш якуний муддати қўшимча 120 кунгача узайтирилиши мумкин.

3.2. Махсулотни етказиб берилишининг аниқ санаси Харидорга мазкур шартноманинг 3.1 бандида кўрсатилган Махсулотни етказиб бериш муддатидан камида 10 кун аввал маълум қилинади. Дилер омборида Махсулот етарли бўлган ҳолатда, муддатидан илгари етказиб бериши мумкин.

3.3 Махсулотни етказиб бериш Дилер автосалонидан мустақил олиб кетиш шартларида амалга оширилади.

3.4 Харидор томонидан Махсулотнинг бутлиги, механик шикастланишлари ва бошқа очиқ-ойдин камчиликларига нисбатан даъво-эътирозлар Махсулотни якуний қабул қилиб олингунга қадар уни текшириш даврида Дилерга билдирилади. Яширин нуқсонлар бўйича даъво-эътирозлар Махсулот сотилгандан сўнг, бироқ мазкур шартноманинг 4.1-бандида қайд этилган кафолат муддати мобайнида автомобилдан фойдаланиш ва унга қараш бўйича белгиланган қоидаларга Харидор томонидан қатъий риоя қилинган тақдирдагина билдирилиши мумкин.

4. ТОМОНЛАРНИНГ ҲУҚУҚЛАРИ ВА МАЖБУРИЯТЛАРИ 4.1 Дилернинг мажбуриятлари:

4.1.1. Дилер мазкур шартноманинг 3.1 бандида кўрсатилган муддатларнинг ўзгарганлиги ҳақида Ҳаридорни телефон орқали хабардор қилиши, буни имконияти бўлмаганда, SMS-хабар, электрон почта, телеграмма ва бошқа усуллар орқали хабар юбориши;

4.1.2. Дилер автосалонига Маҳсулот етиб келганлиги хақида Ҳаридорни телефон орқали хабардор қилиш, буни имконияти бўлмаганда, SMS-хабар, электрон почта, телеграмма ва бошқа усуллар орқали хабар юбориши;

4.1.3. Мазкур шартноманинг 3.1-бандида белгиланган етказиб бериш муддатида Маҳсулот қийматининг 100 фоиз тўловини амалга оширилганлиги шарти билан

4.1.4. Маҳсулотни ўз омборидан Ҳаридорга топшириш;

Маҳсулотни фақат Ҳаридор томонидан унга тегишли Ўзбекистон Республикаси фуқаросининг паспорти ёки Ўзбекистон Республикасининг паспорт тизимига мувофиқ унинг ўрнини босувчи бошқа ҳужжат тақдим этилган холатда топшириш; Маҳсулотни Ҳаридорга топшириш вақтигача унинг сотув олди тайёргарлигини амалга ошириш;

Маҳсулотни Ҳаридорга тўлиқ комплектланган ҳолда мазкур шартнома шартларига мувофиқ бирор-бир нуқсон ва камчиликларсиз топшириш; Ҳаридорга ҳисоб-фактура, ҳисоб-маълумотнома, сервис китобчаси, фойдаланиш бўйича қўлланма ва асбоб-ускуналар тўпламини топшириш;

Ҳаридор томонидан автомобилни қабул қилиб олган кундан бошлаб 36 ой мобайнида кафолат хизмати кўрсатиш, бироқ бу даврда автомобилнинг босиб ўтган йўли 100 000 км дан ошмаслиги ҳамда автомобилга қўшиб топширилган фойдаланиш бўйича қўлланмада кўрсатилган автомобилдан фойдаланиш ва унга қараш бўйича белгиланган қоидаларга автомобил эгаси томонидан қатъий риоя қилиниши шарти билан кафолат хизматини кўрсатишни тақдим этиш. 4.1.5.Шартноманинг 4.2.1 бандига асосан, автомобил реализация бўлган ҳолда, дилер ушбу шартноманинг 2.1 бандида кўрсатилганидек, маҳсулот ўрнини босувчи мос комплектациядаги маҳсулотни 30 (ўттиз) календар кунидан кеч бўлмаган муддатда етказиб беришга мажбур.

4.2 Дилернинг ҳуқуқлари:

4.2.1 Ҳаридор томонидан ушбу шартноманинг 4.4.5-банди шартлари бузилган ҳолатлар кузатилган тақдирда, дилер маҳсулотни навбат тартиби асосида кейинги мижозга бериш ҳуқуқига эга.

4.3 Харидорнинг ҳуқуқлари:

Махсулотни Харидор томонидан тўлиқ қабул қилиб олгунга қадар кўрикдан ўтказиш пайтида бут ҳолатда эмаслиги, механик шикастланишлари ва бошқа очиқойдин камчиликлари аниқланган тақдирда ушбу камчиликларни Дилерга 7 кунлик муддатда бартараф этиш талаби билан Махсулотни қабул қилишдан бош тортиш.

4.4 Харидорнинг мажбуриятлари:

4.4.1. Мазкур шартноманинг 2.2 ва 2.3 бандлари шартлари ва муддатларига мувофиқ Махсулотнинг тўлиқ қиймати тўловини амалга ошириш;

4.4.2. Махсулотни кабул қилиб олиш пайтида Дилернинг масъул шахсига ўзига тегишли Ўзбекистон Республикаси фуқаросининг амалдаги паспорти ёки Ўзбекистон Республикасининг паспорт тизимига мувофиқ унинг ўрнини босувчи бошқа ҳужжатни тақдим этиш.

4.4.3. Мазкур шартномага мувофиқ Махсулотни сифати ва бутлиги бўйича қабул қилиб олиш;

4.4.4. Фойдаланиш бўйича қўлланмага мувофиқ автомобилдан тўғри фойдаланиш талабларига қатъий риоя қилиш. Даврий техник хизмат кўрсатишнинг барча ишларни ишлаб чиқарувчининг ваколатли дилерларида бажариш.

4.4.5. Ҳаридор, дилер томонидан ёки электрон платформалар (“UzAutoSavdo” мобил иловаси ёки UzAutoSavdo\_bot телеграм бот) орқали автомобилнинг дилерлик марказида эканлигидан ҳабардор бўлганидан сўнг, автомобил қийматининг 100% тўловини амалга оширган ҳолда, 5 (беш) иш куни ичида қабул қилиб, олиб кетиш мажбуриятини олади.

5. ТОМОНЛАРНИНГ ЖАВОБГАРЛИГИ

5.1 Махсулотни етказиб бериш муддатлари бузилган тақдирда, Харидор Дилердан ҳар бир кечиктирилган кун учун Махсулот қийматининг 0,01 фоизи миқдорида жарима (пеня) ундириш ҳуқуқига эга, бироқ бунда жарима (пеня)нинг умумий суммаси Махсулот қийматининг 5% фоизи миқдоридан юқори бўлмаслиги керак.

1. 2.Мазкур Шартноманинг 3.1.1- хамда 3.1.2-бандларида кўзда тутилган ҳолатлар вужудга келган тақдирда, Дилер Махсулот етказиб бериш кечиктирилганлиги учун жавобгарликдан озод этилади.
   1. Махсулот тегишли сифатга эга бўлмай ёки бут бўлмаган ҳолатда етказиб берилган тақдирда, мазкур шартномада кўзда тутилган қоидалардан ташқариТомонлар Ўзбекистон Республикаси Вазирлар Маҳкамасининг 13.02.2003 йилдаги 75-сонли Қарори билан тасдиқланган “Ўзбекистон Республикасининг Чакана савдо” Қоидаларининг IX бўлимига амал қиладилар.
   2. Ишлаб чиқарувчи томонидан белгиланган фойдаланиш шартлари бузилган ва/ёки фойдаланиш шартларига риоя қилинмаган тақдирда Харидор кафолатлихизмат олиш ҳуқуқини йўқотади.
2. ФОРС-МАЖОР
   1. Мажбуриятларнинг тегишлича ижро этилмаганлиги бартараф этиб бўлмайдиган куч оқибатида, яъни айни шароитларда фавқулодда ва олдини олиббўлмайдиган (форс-мажор) вазиятлар натижасида юз берган тақдирда, Томонлар жавобгарликдан озод қилинадилар. Бундай вазиятлар қуйидагиларни ўз ичига олади: табиий офатлар, авариялар, фалокатлар, террорчилик ҳаракатлари, норозилик намойишлари, уруш ҳаракатлари, давлат органлари қарорлари, ишлаб чиқаришни тўхтатилиши ва мазкур шартнома томонларнинг оқилона назоратидан ташқари бошқа вазиятлар.
   2. Форс-мажор вазиятлари юзага келган тақдирда, форс-мажор вазиятларига учраган Томон бу тўғрида иккинчи Томонни зудлик билан, бироқ энг кўпи билан 5 банк куни мобайнида хабардор қилади; бунда шартноманинг амал қилиши ушбу вазиятларнинг амал қилиш муддатига, бироқ энг кўпи билан 3 ойга узайтирилади. Форс-мажор вазиятлари юзага келганлиги тўғрисида хабар олган Томон бунинг далил-исботларини талаб қилган тақдирда, форс-мажор вазиятларига учраган Томон далил-исботларни талаб қилган Томонга ваколатли органлардан олинган тасдиқловчи ҳужжатни тақдим қилиши шарт. 7. НИЗОЛАРНИ ҲАЛ ҚИЛИШ ТАРТИБИ
   3. Мазкур шартномани тузишда, бажаришда, ўзгартиришда ва бекор қилишда Томонлар ўртасида даъволар юзага келган тақдирда, улар дастлаб талабномаларбилдириш орқали кўриб чиқилади.
   4. Суд тартибигача ўзаро келишувга эришилмаган тақдирда низолар Дилернинг жойлашган манзили бўйича суд тартибида ҳал қилинади.

8. БОШҚА ҲОЛАТЛАР

* 1. Мазкур шартномада кўрсатилмаган барча ҳолатлар амалдаги қонунчилик билан тартибга солинади.
  2. Мазкур шартномага киритиладиган барча ўзгартиришлар ва қўшимчалар ёзма равишда расмийлаштирилган ва Томонларнинг ваколатли вакилларитомонидан имзоланган тақдирдагина қонуний кучга эга бўлади.
  3. Мазкур Шартнома электрон рақамли имзо билан имзолагандан сўнг ёки Томонлар ёзма равишда имзолагандан сўнг, юқорида курсатилган санадан бошлабқонуний кучга киради ва Томонлар шартнома бўйича ўз мажбуриятларини тўлиқ бажаргунга қадар амал қилади, мазкур Шартнома билан назарда тутилган ҳолатлар бундан мустасно.

8.4. Мазкур Шартнома қуйидаги ҳолатларда муддатидан олдин бекор қилиниши мумкин:

* + 1. Томонларнинг ўзаро розилиги бўйича;
    2. Мазкур Шартноманинг 2.3 бандида кўзда тутилган ҳолатда;
    3. UzAutoSavdo мобил иловасида Мижоз аккаунти орқали шартнома ўчириб ташланган тақдирда шартнома бекор ҳисобланади.
    4. Дилер томонидан Харидорга олдиндан ёзма равишда хабар берилганда, Харидор томонидан мазкур Шартноманинг 4.4.5-кичик банди талаблари бажарилмаган тақдирда

8.5 Мазкур шартнома хар бир томон учун бир хил юридик кучга эга бўлган икки нусхада, ўзбек тилида тузилди.

9. ТОМОНЛАРНИНГ МАНЗИЛЛАРИ ВА РЕКВИЗИТЛАРИ

|  |  |
| --- | --- |
| Дилер: | Харидор: |
| «AMIN-MULLA» XK | Ali |
| Хоразм вилояти, Хорезмская область г. Ургенч, ул. Хонка, 62/8. | Манзил: Yunsobod |
| Банк реквизитлари: | Паспорт серия ва рақами: AC1234556 |
| Банк номи: АКБ «УзПромСтройБанк, Головной офис | ЖШШИР: 1234567 |
| ҳ/с: 20208000000313434001 | E-mail: aliyev@gmail.com |
| Банк коди: 00440 ИФУТ: 45191 | Тел.: +9984575554 |
| СТИР: 200407720  E-mail: aminmulla@umail.uz | (имзо) |
| Тел.: +99899 345-08-88  Кутлиев Р.И  \_\_\_\_\_\_\_\_\_\_\_\_\_\_\_\_\_\_\_\_  (имзо) | \_\_\_\_\_\_\_\_\_\_\_\_\_\_\_\_\_\_\_\_ |